Case ID: 1097665
Sentence 14: İş materiallarında olan sənədlərdən və məhkəmə iclasının protokollarından göründüyü kimi Təqsirləndirilən şəxs Azərbaycan Respublikasının Cinayət Məcəlləsinin 234.4.3-cü maddəsi ilə cinayətin törədilməsində özünü təqsirli bilməsə də, onun tərəfindən həmin cinayətin törədilməsi özünün ibtidai istintaq dövründə verdiyi etirafedici ifadələri ilə yanaşı, ibtidai istintaq zamanı və məhkəmədə dindirilmiş çoxsaylı şahidlərin ifadələri ilə, məhkəmədə çarpaz dindirmələr zamanı həmin şahidlərin onun üzünə qarşı verdikləri ifşaedici ifadələri ilə; keçirilmiş məhkəmə-kimyəvi və ambulator məhkəmə-narkoloji ekspertizalarının rəyləri ilə; baxış, götürmə, müayinə və axtarış, ifadənin hadisə yerində yoxlanılması və keçirilmiş digər istintaq hərəkətlərinin protokolları ilə; iş üzrə toplanmış və məhkəmədə tədqiq edilmiş mötəbər sübutlarla öz təsdiqini tapmışdır.Belə ki, birinci instansiya məhkəməsində dindirilmiş Təqsirləndirilən şəxs elan olunmuş ittihamda özünü təqsirli bilməmiş və ifadəsində göstərmişdir ki, hüquqi savadı olmadığı və ibtidai istintaq zamanı işgəncələrə məruz qaldığından tərtib edilmiş sənədləri imzalamağa məcbur olmuş, nəticədə polis orqanının ondan götürülmüş narkotik vasitə kimi rəsmiləşdirdiyi 8.020 qram narkotik vasitə qurudulmuş marixuanaya aidiyyatı olmadığından və həmin narkotik vasitənin onun tərəfindən əldə olunaraq üzərində saxlanılması sübuta yetirilmədiyi halda, əsassız və qanunsuz olaraq törətmədiyi cinayət əməlinə görə Cinayət Məcəlləsinin 234.4.3-cü maddəsi ilə təqsirli bilinib məhkum edilmişdir.